rlitschk/wikidir huggingface dataset:
The Aviator (op plattdüütsch so veel as „De Fleger“; dt. Titel: Der Flieger) is de Titel vun en US-maerikaanschen Aventüerfilm ut dat Johr 1985. Speelbaas weer George Trumbull Miller, de Hööftrullen weern mit Christopher Reeve un Rosanna Arquette besett. De Inholt baseert op den glieknöömten Roman vun Ernest K. Gann. Dreiht worrn is de Film in Jugoslawien. In de USA hett de Film in de Kinos ruchweg 1,3 Millionen US-Dollar inspeelt. De Hööftfigur, Edgar Anscombe, is en Fleger. De Geschicht fangt 1918 an: Edgar arbeit in Texas, woneem he junge Lüüd dat Flegen bibringen deit. Dor flüggt he mit en jungen Flaagschöler, de dat Lannen nich op de Reeg kriggt. As Edgar em noch mol een Versöök togesteiht, kriggt de Jung dat so bannig mit de Angst, dat he den Fleger to’n Afstörten bringt. Edgar kann sik jüst noch redden, man för de Schöler verbrennt in dat Wrack. Teihn Johr later leevt Edgar in Elko, Nevada. De Unfall vun dormols hett em noch nich loslaten. Sien Geld verdeent he mit dat Flegen vun lütte Maschienen, de in de USA de Post uteneen bringen doot. Rose, de Süster vun sien Kolleeg Jimmy Stiller, is an em intresseert, man se kummt nich
De Eosinopenie is en Krankheitsbild vun’t Blood, dat en sünnere Form vun Leukopenie dorstellt. In dissen sünneren Fall sünd in’t Blood to wenig eosinophile Granulozyten. Glukokortikoiden reduzeert dat Freesetten vun eosinophile Granulozyten ut dat Knakenmark un föddert togliek dat Afstarven vun disse Zellen (Apoptoos) in’t Geweev. Wenn disse Hormonen geven warrt oder in de Nevenneren (t. B. bi Stress) mehr as normal billt warrt, kann dat to en Eosinopenie föhren.
Neer-Ochenhusen (hoochdüütsch Nieder-Ochtenhausen) is en Dörp in de Gemeen Bremervöör, in’n Landkreis Rodenborg, Neddersassen. De Oort liggt an’t linke Över von de Oost. De Oort liggt op de Geest, de Feldmark is aver deelwies ok Masch un Moor. De Naveröörd sünd Beeß un Huud in’n Noordoosten, Öölm in’n Süüdoosten, Bremervöör in’n Süden, Hönau-Lindörp in’n Westen un Ottendörp in’n Noordwesten. Neer-Ochenhusen kummt 1503 toeerst in de Oorkunnen vör, as Arzbischop Jan III. Roden de Familie von der Lieth verlöövt hett dor en neet Huus to boon. De Oort is aver al öller. 1783 hett Christian Ludwig Albrecht Patje ut Hannover dat Good Neer-Ochenhusen köfft un hett ünner annern 1787 den Oortsdeel Möhlheim süden von dat Dörp mit en Windmöhl nee anleggt. De Windmöhl is bet 1921 lopen un is 1959 afreten worrn. Patje sien Plaan weer, Neer-Ochenhusen as Zentrum mit Gewarv för de von Findörp nee grünnten Moorkolonien in’n Westen von dat Dörp uttoboon. För de Weertschop wichtig weer fröher de Oost. Veel Woren, de ut dat Moor achter Neer-Ochenhusen kemen, vör allen Törf, sünd över de Oost wegtransporteert worrn. Vör 1849 leeg de Oort in dat Gericht Neer-Ochenhusen un denn in dat Amt Bremervöör. 1885 is dat denn Deel von’n
As Watergate-Schandaal (ok. Watergate-Affäär oder kört Watergate) betekent man, nah en Definitschoon vun den Kongress vun de USA, tosommenfaatend en ganzen Reeg vun graveerend „Missbruuken vun Regeerensvullmachten“ (engelsch: abuses of governmental powers), de dat to de Amtstiet vun de republikaansch Präsidenten vun de USA, Richard Nixon tüschen 1969 un 1974 geeven hett. Dat Apenleggen vun disse Missbruuken af Juni 1972 wurr en in de USA massiv en dör den Vietnamkrieg utlööst, sellschopplich Vertroenskries tegenöver de Politikers in Washington noch starker un führ denn to en swoor Verfaatenskonflikt. Hööchpunkt vun de deels dramatisch Entwicklungeen weer an’ 9. August 1974 de Rückträe vun Nixon vun sien Amt. Ut disse Affäre entwickel sück dat völfak vun Medien bruukt Suffix -gate för de verscheedenst Schandaals. Dat wurrd nich blots in’t engelsch Spraakruum bruukt sonnern wat seltener ok in verscheeden anner Spraken, as bispeelswies den Waterkantgate för de Barschel-Schandaal in dat Johr 1987 in Sleswig-Holsteen. De Watergate-Schandaal is nömmt nah de in dat Zentrum vun de amerikaansch Hööftstadt Washington liggend Watergate-Hüüskomplex, in de sück Anfang vun de 1970er-Johren dat Hööftquartier vun de Demokratischen Partei befunn. In disse Komplex hett de vun en Waakmann verständigt Polizei in de Nacht to’n 17. Juni 1972 fiev Inbreker verhaft,
De vun Roald Amundsen leit Fram-Expeditschoon weer en norweegsch Antarktisexpeditschoon, de eerstmals bit to’n Süüdpool kommen is. In de Johren van 1910 bit 1913 is Amundsen mit de Fram, de all tweemal in de Arktis insett wurrn weer, in de Bucht vun de Wale, wo he Reeschopp un Hunnen an Land broch un sien Winterquartier upslahn dee. Vun dor truck he mit Hunnenschledden vun sien Basis Framheim ut to’n Süüdpool, de he an’ 14. Dezember 1911, 35 Daag vör sien Konkurrenten Robert Falcon Scott vun de britisch Terra-Nova-Expeditschoon, erreicht hett. Dormit harr he dat „Rennen um den Pol“ wunnen. De Expedition sull tonächst in de arktisch Water führen, um den Noordpool to erreichen; as Amundsen aber in Harvst 1909 mitkreeg, dat sowohl Frederick Cook as ok Robert Edwin Peary jeweils den Anspröök erhaben hebbt, dat se den Pool erreicht harrn, hett he sien Plaan ännert. Wenn he as Eerst an den Süüdpool kommen dee, hett he sück mehr Ehr för sück as Expeditschoonsbaas, för sien Land as ok en Verbeetern vun de nah de wenig Moot maken Nahrichten vun’ Noordpool in’t Stocken geraden Spendenakquisitschoon verspraken. Dat Rossmeer weer traditschonell dat Arbeitsrebeet vun de britisch Antarktisexpeditschoonen ween. Begrünnd wurr disse Traditschoon
De Flagg vun Prince Edward Island is en dat Provinzwappen nahempfunnen Banner. De Flagg wiest de Proportschonen 3:2 up; de dree de Fahnenstang afwendt Sieden sünd dör root un witte Bänner begrenzt. Dat bövere Drittel wiest en golden Leopard, de so utsücht as de Leopard up dat engelsch Wappen. Up de beid ünner Drittels sünd links dree just upslahn Eekenbööm (Symbol för de dree Bezirke vun de Insel) un rechts een utwussen Eekenboom (Symbol för Grootbritannien) afbildt. Inführt wurr de Flagg an‘ 24. März 1964. Symbole vun Provinz Prince Edward Island Flaggenhistorie vun Prince Edward Island
Giovanni Gabrieli (* 1557 in Venedig; † 12. August 1612 ok dor) weer en italieensch Komponist. Giovanni Gabrieli studeer bi sien Unkel, den Komponisten Andrea Gabrieli un bi Orlando di Lasso während de sien Tiet in München. He wurr 1584 oder 1585 2. Organist an de Kark San Marco (Markuskark) in Venedig un övernehm nah de Dood vun sien Unkel 1586 ok de sien Positschoon as Komponist un Hööftorganist. Die Tradition der Venezianischen Mehrchörigkeit setzt er an San Marco fort, die sich durch das Alternieren von zwei bis zu acht im Raum verteilten Chören definiert. He is in Venedig in de Kark Santo Stefano begraven. Gabrieli gellt as wichtige musikalisch Persönlichkeit an‘ Övergang vun de Renaissance hen to’n Barock. Sien Arbeiten hebbt all fröh Gebruuk makt vun den Basso Continuos un in de „Sonata pian e forte“ finnen sück eenig vun de fröhesten dynamisch Kennteknungen (d. h. Markeerungen to’n jeweiligen Insatz vun Luutstärke in de Musik). Naamhaft Komponisten as Michael Praetorius un insbesünnere Heinrich Schütz weern Schöler vun Gabrieli. Vun sien Arbeiten keemen de eersten in en 1575 to Venedig rutkommen Sammlung rut, wiedere in de 1587 ok in Venedig vun hüm verapenlicht Sammlung vun Gesängen vun sien Unkel Andrea
Rolf Gölz (* 30. September 1962 in Bad Schussenried) is en ehmalger düütsch Radrennfohrer. Gölz wunn in sien Amateurtiet 1983 de Weltmeesterschap mit de düütsch Bahnveerer un bi de Olympisch Sömmerspelen 1984 in Los Angeles wunn he een Sülver – un en Bronzemedaille in de 4000 Meter Eener- bzw. Mannschapsverfolgung. Wegen sien kraftvullen Fohrwies wurr Gölz vun völ Kollegen „Turbo“ nömmt. In sien Profi-Tiet van 1985 bit 1993 hörr he to de wenig düütsch Straatenfohrer mit internatschonaal Bedüüden. Gölz spezialiseer sück dorbi vör allen up klassisch Eendagsrennen. So wunn he jeweils as eerst Düütsch den La Flèche Wallonne 1988, Paris–Brüssel 1988 as ok Mailand-Turin (1988 und 1989), as ok as eerst Nicht-Spanier överhoopt 1988 de Vuelta a Asturias. All 1987 wunn he bi de Meesterschap vun Zürich. Bi de Tour de France kunn he 1987 un 1988 jeweils en Deelstreck winnen. Buterdem gelungen hüm Gesamtsiege bi de Ruta del Sol (1985, 1987) un bi de Middelmeer-Rundfohrt 1992. Nah sien Radsportkarriere hett Gölz en Studium vun de Bedrievswertschap to’n Enn’ brocht un hett as sportlich Leiter bi dat Team Gerolsteiner arbeit. Todem weer he vör dat ZDF as Co-Kommentator bi Tour-de-France-Överdragen tätig un hett 2003 en Book över klassisch Eendagsrennen (Mythos
En Middelozeaanschen Rüch (eng.: mid-ocean ridge) is en Bargkeed an’n Grund vun en Ozean, woneem ne’en Seeboden tostannen kummt. De Hööch vun middelozeaansche rüchen kann düchtig wesseln. Deelwies billt se bannig hoge Bargkeden, mitünner sünd se ok blots flach. De längste Bargkeed vun disse Oort is de middelatlantsche Rüch, in de Mitt vun’n Atlantik. Disse Rüchen un Drempels sitt an de Steden in’n Ozean, woneem de butere, faste Eerdschicht, de Eerdköst tweibreken deit un sik de Seebodden utenanner bewegt. Faken liggt dor een langen Rüch blangen en annern, de ünnerbroken warrt vun lange aver bannig smalle Rinnen in’n Seebodden, de dör Transformstören tostannen kamt. Dor bewegt sik Deelen vun de Eerdköst sietwärts an’nanner vörbi. De Rüchen tosamen mit de Rinnen sünd Resultaten vun de Platentektonik. De faste Eer, de as Lithosphäar (Eerdköst mit den böversten Eerdmantel) betekent warrt, is in Platen ünnerdeelt, de sik gegenenanner bewegen doot. Vun’n Eerdmantel ut stiggt hitt Magma in de ünnere Eerdköst op. Dat Magma entsteiht dör de Bewegung vun de Platten: Dör dat Tweirieten warrt de Druck in de Lithosphäär sieter, wat dorför sorgt, dat dat hitte Material lichter smölten kann un sik partielle Smölt billt. Dat Magma sammelt sik eerst in Magmakamern un
Dean Cundey (* 12. März 1946 in Alhambra, Kalifornien, USA; an sik Dean R. Cundey) is en US-amerikaanschen Kameramann, de bi vele Filmen vun bekannten Speelbasen as John Carpenter, Steven Spielberg, Robert Zemeckis un Ron Howard mitarbeit hett. Cundey weer een vun de eersten Kameralüüd, de de neesten Technologien för Kameras insetten deen. To’n Bispeel kamt vun em de Kamerafohrten in Filmen as Halloween oder Escape from New York. Mit den Videofilm Honey, We Shrunk Ourselves hett he 1997 eenmol ok as Speelbaas arbeit, un in en poor Filmen harr he ok lütte Nevenrullen. För sien Arbeit weer he ok al mit Priesen uttekent un eenmol sogor för den Oscar vörslahn. Cundey weer bi hüüt (Juni 2011) för negen Filmpriesen nomineert, dorünner eenmol ok för den Oscar in de Kategorie Best Kamera för den Film Who Framed Roger Rabbit. Wunnen hett he twee Priesen: 1999: den President’s Award vun de Society of Camera Operators 2002: den Daytime Emmy Award in de Kategorie Rutragen Leistung för en Enkelt-Kamera-Opnahm för Religion & Ethics Newsweekly Dean Cundey in de Internet Movie Database (engelsch)
Ellis Louis Marsalis (* 14. November 1934 in New Orleans, Louisiana; † 1. April 2020) weer en US-amerikaansch Jazzpianist un buterdem en spoodriek Jazz-Lehrer. Marsalis hett eerst Klarinett lernt un speel in en Highschoolband. To dat Klaveer wessel he eerst nah sien Studium vun de Musikerziehung an de Dillard University, dat he 1955 afslooten hett. He hett dornah eerst mit Ed Blackwell un Alvin Batiste tosommenarbeitn, 956 en Tiet lang mit Ornette Coleman. 1963 entstunnen Upnahmen mit den Coltrane-Epigonen Nat Perrilliat. Nah diversen Erfohrungen as Club-Pianist, Begleiter vun bekannt Jazzsolisten, un in TV-Shows in de Band vun Al Hirt, hett he sien Studien an de Loyola University ergänzt. Van 1967 bit 1975 weer he Dozent för afroamerikaansch Musik un Improvisatschonon an de Xavier University of Louisiana in New Orleans. Dornah weer he Direkter vun dat New Orleans Center for the Creative Arts (NOCCA). As Musiker hett he in de Loop vun sien Karriere mit Nat Adderley, de Rebirth Brass Band vun Kermit Ruffins un mit David "Fathead" Newman arbeit, buterdem mit lokalen Projekten as dat American Jazz Quintett un de Heritage Hall Jazz Band. 1989 entstunn ünner sien nominell Leitung dat Live-Sessionalbum A Night at Snug Harbor, New Orleans mit
Damiano Cunego (* 19. September 1981 in Verona) is en ehmalger italieensch Radrennfohrer. Cunego keem mit eerst 16 Jahren to’n Radsport. All dree Johr later wurr he Junioren-Straatenweltmeester. Bald wurr he wegen sien Körperbau un Fohrstil in de Presse tonehmend as „de nee Pantani“ betekent. Sien Ökelnaam is aber Il Piccolo Principe (de lütte Prinz]. 2002 wurr he Profi. 2004 wunn he tonächst de Trentino- un de Apenninen-Rundfohrt. Wenig Weeken later wunn he as man eerst 22-johrig den Giro d’Italia, de nah de Tour de France as dat swoorste Etappenrennen vun de Welt gellt. Nich blots den Gesamtsieg hett he henkregen, man ok noch veer Deelstrecken wunnen, ofschons he eenig as Helper för sien Teamkollegen, den tweemaligen Giro-Siegers Gilberto Simoni, inplaant ween weer. An Enn’ vun dat Johr wunn he dennn ok noch de Lombardei-Rundfohrt. In de Saison 2004 weer he somit Führender in de letzt konventionell UCI-Weltranglist. 2005 keem he wegen Erkrankung bi den Giro blots up den 18. Platz un muss sien Start bi de Tour de France ok afseggen. 2006 weer he nu alleenig Kapitän bi sien Rennstall, Gilberto Simoni harr den Radstell wesselt. Bi den Giro keem Cunego upl Platz 4 und bi de Tour de
De Andromeda (gr. Ἀνδρομέδα) is een vun de 88 modernen Steernbiller un liggt op de nördlichen Halfkugel vun’n Steernhimmel. Se höört to de bekannteren Steernbiller, vun wegen dat dor de Andromedanevel (M 31) binnen liggt. Dat is de Spiralgalaxie (to verglieken mit uns Melkstraat), de an’n neegsten to uns Galaxie liggt. Dat Steernbild Andromeda besteiht vör alle ut en Keed vun veer Steerns, de vun’t Rechteck vun’n Pegasus utgeiht. De dree hellsten Steerns Alamak, Mirach un Sirrah leegt meist op en graade Lien. Wenn de optischen Bedingen goot sünd, kaan man wat nöördlich vun δ Andromedae en swacken neveligen Plack sehn. Dat is de beropene Andromedanevel oder M 31. De sichtboren Steerns vun’t Steernbild sülvst höört to uns egen Galaxie un sünd nich wieter weg as 1200 Lichtjohren. Dorgegen is de Afstand to’n Andromedanevel mit 2,7 Millionen Lichtjohren veel grötter. De Andromeda is nich bltos een vun de modernen Steernbiller, man höör ok al to de 48 klass’schen Steernbiller vun de Antike, de vun Ptolemäus beschreven worrn sünd. Den Naam hett dat Steernbild vun Andromeda, en Prinzessin ut de greekschen Mythologie. Andromeda weer in de Mythologie de eenzige Dochter vun den äthiopischen König Kepheus un vun de Kassiopeia. Se schüll
The Andromeda Strain betekent The Andromeda Strain, Roman vun den Schriever Michael Crichton ut dat Johr 1969, The Andromeda Strain, Verfilmen dorto vun Robert Wise ut dat Johr 1971, The Andromeda Strain, Remake dorvun as Feernseh-Tweedeeler vun Mikael Salomon ut dat Johr 2008. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Andromeda (ooltgreeksch Ἀνδρομέδα) betekent Andromeda, Figur ut de greeksche Mythologie, Andromeda, Steernbild an’n nöördlichen Himmel, Andromeda (Rosmarinheid), Geslecht vun de Heidkruutplanten, Andromeda, Feernsehreeg na Gene Roddenberry, Andromeda, Oper vun Claudio Monteverdi, Andromeda, sweedsche Musikgrupp, de Progressive-Metal speelt, Andromeda, brietsche Musikgrupp, de Hardrock speelt, Andromedanevel, Spiralgalaxie in’t Steernbild Andromeda, KFNB Andromeda, öösterrieksche Lokomotiv, Andromeda-Tower, Gebüüd in Wien, Öösterriek, Andromeda Nachrichten, düütsch Science-Fiction-Club-Magazin, Alesis Andromeda A6, analogen Synthesizer, The Andromeda Strain, Roman vun den Schriever Michael Crichton, The Andromeda Strain, Verfilmen vun den Roman ut dat Johr 1971, The Andromeda Strain, Feernseh-Tweedeeler un Remake vun den Film. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Murder at the Gallop (op plattdüütsch so veel as „Moord in’t Galopp“; dt. Titel: Der Wachsblumenstrauß) is de Titel vun en britischen Kriminalfilm ut dat Johr 1963. De Inholt is anlehnt an den Roman After the Funeral vun Agatha Christie. Miss Marple un ehr Kameraad, de Bibliothekar Mr.Stringer, sünd ünnerwegens un sammelt Geld för en go’e Saak. As the bi den rieken Exzentriker Mr. Enderby ankamt, blifft de jüst dood. In de Neeg finnt Miss Marple en Stück Lehm mit en Schohafdruck un ok en Katt, ofschoonst bekannt weer, dat de olle Enderby bang weer för Katten. Also gifft se bi de Polizei Bescheed, dat de olle Enderby mööglicherwies ümbröcht worrn is. Inspekter Craddock geiht op ehrn Verdacht aver nich in. Vun wegen dat se afwiest worrn is, hett Miss Marple nu ehrn Dickkopp un geiht sülvst op de Söök na Sporen un Motiven. Mr. Stringer helpt ehr dorbi, ofschoonst he nich recht dorvun övertüügt is. As dat Testament verkünnt warrt, luschert se heemlich an’t Finster un kriggt op disse Oort mit, dat wohrhaftig en bannig groot Arv utsteiht, dat op mehrere Verwandte opdeelt warrn schall. In’n Kreis vun ehr Verwandten seggt de Süster vun’n Doden, Cora Lanscenet, dat se
Martin Derganc (* 20. März 1977 in Novo mesto) is en ehmalger sloweensch Radrennfohrer. Martin Derganc fung sien Profikarriere 2000 bi dat tweetklassig sloweensch Team KRKA-Telekom Slovenije an, harr aber all tovör in de U23 för de italieensch Mannschap Zalf-Désirée-Fior eenig good Ergevnisse infohren; so wunn he ünner annern 1997 dat sloweensch Eendagsrennen Grand Prix Krka. In sien eerst Johr as Profi kunn he de Gesamtwertung vun de Slowenien-Rundfohrt, den Grand Prix Krka un de Gesamtwertung as ok en Deelstreck vun de Kroatien-Rundfohrt up sien Naam schrieven. Een Johr later wurr he sloweensch Meester in’t Straatenrennen. In de Saison 2002 is he denn för dat italieensch Team Acqua e Sapone-Cantina Tollo antreden, wo he in Mario Cipollini sien Sprinterzug integreert wurr, aber mit en Etappensieg bi de Öösterriek-Rundfohrt ok för en eegen Spood sörgen kunn. För de Johren 2003 un 2004 ünnerschreev he bi dat italieensch Team Domina Vacanze-Elitron un kunn 2003 trotz en bannig swoor Unfall bi Mailand–Sanremo de Gesamtwertung un een Deelstreck vun den Brixia Tour winnen. Martin Derganc, de all nah de Saison 2004 sien Profikarriere afslooten hett, is tweemal bi den Giro d’Italia antreden un keem 2002 up Platz 95 vun de Gesamtwertung. Sien spoodriekst Saison
Ulrich „Uli“ Biesinger (* 6. August 1933 in Augsborg; † 18. Juni 2011 ok dor) weer en düütsch Footballspeler.. 1952 fung sien Loopbahn bi den Vereen BC Augsborg an. Mit de Vereen keem he aber nich vöran, ok nich as Helmut Haller neben hüm Sturmpartner wurr. 1960 is he denn to’n SSV Reutlingen wesselt. Nah twee Johr is he 1963 weer to’n BC Augsborg torüchgahn. Mit de Vereen is he denn in de 1. Amateurliga Bayern afsteegen. Dornah is he to TSV Schwaben Augsborg wesselt. Nah en paar Spelen för dissen Vereen hett he sück en Meniskusverletzung totrucken, vun de he sück letztlich nich mehr verhaalt hett. 1965 hett he sien Karriere denn beend. Ok wenn he mit sien Vereen nie ganz baben mispelen kunn, so weer he doch good genog, ok in de Natschonalmannschap to spelen. He hett van 1953 bit 1957 7 B-Lännerspelen bestreeden, in de he dree Doren schaaten hett. Van 1954 bit 1959 keem he dorto up 7 A-Lännerspelen. He hörr all to dat WM-Upgeboot 1954 keem aber nich to’n Insatz. 1958 wurr he nich to dat WM-Team beropen. Nah sien Karriere hett he noch en paar Nahwussmannschapen in’n Ruum Augsborg traineert. Sien Levensünenrholt hett de
Karla Kick is dat offizielle Maskottjen för de Football-WM von de Froonslüüd 2011. Karla Kick is en brune Katt un driggt en Football-Trikot mit witt Hemd, swarte Büx, witte Strümp un Footballschoh. De Kreativagentur GMR Marketing GmbH ut Frankfort hett Karla Kick utklamüsert. Dat Publikum vörstellt worrn is se toeerst vör dat eerste Speel von de Football-Ü-20-WM von de Froonslüüd 2010 an’n 13. Juli 2010 in Baukem.
De FIFA-Pokaal von de WM för Froonslüüd is de Pokaal, den de Winner bi de Football-Weltmeesterschop von de Froonslüüd kriggt. Den Pokaal hett dat toeerst to de WM 1999 geven. William Sawaya von dat Ünnernehmen Sawaya & Moroni ut Mailand hett den Pokaal designt. De Pokal wiest en sülvern Football, de von en gollen Spiraal dragen warrt. De Sockel is ut Marmelsteen, de Spiraal un de Football sünd ut rein Sülver mit en Schicht ut 23-Karat-Gold un Wittgold. He is mit 45 cm wat höger as de Pokal von de Mannslüüd, wiggt aver mit 1,8 kg düüdlich weniger as de Pokaal von de Mannslüüd, de 6,175 kg op de Waag bringt. De Pokaal köst so bi 30.000 US-Dollar. Bi jede WM warrt en ne’en Pokaal maakt, den de Winner den behollen dröff. 1999: USA 2003: Düütschland 2007: Düütschland List mit Fotos un Daten to all FIFA-Pokaals (hoochdüütsch) 50 Fakten zur FIFA Frauen-Weltmeisterschaft™
Almuth „Alma“ Schult (* 9. Februar 1991 in Dannenbarg) is en düütsche Doorhöderin in’n Froonfootball. Se is Maat von de Düütsche Footballnatschonalmannschop von de Froonslüüd bi de Football-Weltmeesterschop von de Froonslüüd 2011. Almuth Schult is in Lomitz opwussen un mit fiev Johr bi’n FC SG Gartow in’t Wendland anfungen, Football to spelen. 2007 is se na’n Hamborger SV gahn. 2008 is se ut persönliche Grünn na Stendal trocken un hett denn in de Regionalliga bi’n Meideborger FFC speelt. Dor kunn Schult en Stammplatz winnen un is 2009 mit’n Vereen in de 2. Bundsliga Noord opstegen. 2010 hett se ehr Abitur maakt. To de Saison 2011/12 schall Almuth Schult för den Bundsliga-Vereen SC 07 Bad Neuenahr spelen. Mit de düütsche Ü-20-Natschonalmannschop hett se bi de Ü-20-WM 2010 in Düütschland wunnen un bi de Ü-17-WM 2008 in Neeseeland den drüdden Platz maakt. Almuth Schult hett ok mit de Ü-19-Natschonalmannschop bi dat EM-Turnier 2010 in Mazedonien mitmaakt un hett dor mit ehr Mannschop in’t Halvfinaal gegen Frankriek na Verlängerung un Ölvenmeterscheten verloren. Bi de Europameesterschap 2013 in Schweden, stunn se ok in' Kader, keem aber nich to'n Insatz. 3. Platz Ü-17-Weltmeesterschop 2008 Opstieg in de 2. Bundsliga Noord 2009 Halvfinaal U-19-Europameesterschop 2010 Ü-20-Weltmeesterin
John Michael „Mike“ Lounge (* 28. Juni 1946 in Denver, Colorado; † 1. März 2011 in Houston, Texas) weer en US-amerikaansch Astronaut. Lounge kreeg 1969 en Bachelor vun de United States Naval Academy un 1970 en Master in Astrogeophysik vun de University of Colorado at Boulder. Lounge gung 1969 to de United States Navy, wo he ok to‘n Marinefleger utbildt wurr. He weer negen Maand an Bord vun den Floogtüüchdräger USS Enterprise stationeert un flog dorbi insgesamt 99 Kampinsatzen in‘ Vietnamkrieg. Dornah weer he för söben Maand up den Floogtüüchdräger USS America in’t Middelmeer statschoneert. 1974 gung he weer an de U.S. Naval Academy as Utbilder för Physik torüch. 1976 wurr he to dat Navy Space Project Office nah Washington, D.C. versett. 1978 is he ut de Navy utscheeden. Siet Juli 1978 weer Lounge as Ingenieur an dat Johnson Space Center beschäftigt. För de 8. Astronautengrupp wurr he nich utwählt, schaff dat denn aber in‘ Mai 1980 för de negente Grupp. Ansluutend weer he Liddmaat vun de Ünnerstüttensmannschapen bi de eerst dree Shuttle-Missionen STS-1, STS-2 un STS-3 an dat Kennedy Space Center. Van 1989 bit 1991 weer he Baas vun dat Space Station Support Office, en Büro, dat de Interessen